KEKALKAN KECERGASAN DIRI
FAIZAL BUJANG MASYARAKAT hari ini harus
lebih peka dengan menjaga kepentingan kesihatan diri masing-masing. Justeru, langkah ke arah itu
perlu disusuli dengan mengamalkan gaya hidup sihat terutamanya melibatkan diri
pelbagai kegiatan ataupun aktiviti sukan yang dianjurkan. Demikian kata Ahli Dewan
Undangan Negeri (ADUN) Simunjan, Awla Dris ketika berucap pada Majlis Perasmian
Gelanggang Futsal Kampung Sungai Apin, Simunjan. Menurutnya, langkah
mengutamakan gaya hidup sihat bukan sahaja dapat mengekalkan tahap kecergasan
diri. Malah kata beliau, mampu
mengelakkan diri seseorang individu terbabit daripada terdedah kepada penyakit. “Harus diingat menjaga
kesihatan diri perlu diutamakan, ia adalah penting untuk memastikan diri kita
berada dalam keadaan yang sihat,” ujar Awla. Mengulas mengenai gelanggang
futsal terbabit,  beliau percaya ia
memberi sinar baharu kepada penduduk Kampung Sungai Apin, Simunjan. Tegasnya lagi,  dengan adanya kemudahan gelanggang futsal
berkenaan pastinya akan memberi kelebihan kepada penduduk kampung khususnya
remaja  dan belia untuk bermain bola
sepak lima sebelah. “Kita berharap dengan
adanya gelanggang futsal ini akan dapat menyaksikan kemunculan lebih ramai
bakat baharu terutamanya dalam sukan bola sepak lima sebelah. “Ia sekali gus dapat
menjadikan Daerah Simunjan menjadi penyumbang tenaga pemain kepada negeri ini
dan negara padamasa akan datang,” tambah Awla lagi. Sementara itu, turut
dilangsung  ialah kejohanan futsal
kategori lelaki dan wanita sebagai penyeri kepada majlis perasmian gelanggang
terbabit. Hadir sama isteri beliau,
Puan Napsiah Abang Kaderi, Ketua Pemuda Parti Pesaka Bumiputera Bersatu (PBB)
Simunjan, Mohd. Alsagaf Mohd. Jaafar serta Ketua Masyarakat setempat. 
See author's posts
